ΕΞΩΡΑΪΣΤΙΚΟΣ ΠΟΛΙΤΙΣΤΙΚΟΣ ΣΥΛΛΟΓΟΣ αρ.πρ.εξ. 31/11.04.2018

«Ο ΑΓΙΟΣ ΚΩΝΣΤΑΝΤΙΝΟΣ»

Πλατεία Εργατικών Κατοικιών Αμαρουσίου

 « Αίθουσα ΚΑΠΗ»

e-mail:petros53@hotmail.gr

Nikkatsoulas60@yahoo.gr

f/b:Σύλλογος Εργατικών Κατοικιών Μαρούσι

Θέμα: **ΔΕΛΤΙΟΥ ΤΥΠΟΥ**

**Για τις συναντήσεις με την Διοίκηση και τις παρατάξεις του Δήμου**

Το Δ.Σ. του Συλλόγου των Εργατικών Κατοικιών, υλοποιώντας την απόφαση της Γενικής Συνέλευσης των μελών του, για την καλύτερη προώθηση των προβλημάτων της γειτονιάς, προσπάθησε να ενημερώσει την Διοίκηση και όλες τις παρατάξεις του Δημοτικού Συμβουλίου.

Στο κάλεσμα αυτό ανταποκρίθηκαν μέλη της Διοίκησης του Δήμου ο κοςΓαρδέλη και η κα Λέκκα.

Ανταποκρίθηκαν επίσης από την Αντιπολίτευση του Δήμου δύο παρατάξεις: Η “Ενότητα Ανατροπή και Έργο για το Μαρούσι”, που εκπροσωπήθηκε από τον κοΜαγιάκη την κα Ψάλτη και τον κοΚούκουζα. Η παράταξη **"**Μαρούσι η πόλη μας!", που εκπροσωπήθηκε από τον κοΒλάχο.

Οι υπόλοιπες παρατάξεις, για δικούς τους λόγους, δεν ανταποκρίθηκαν στην πρόσκλησή μας.

Η πρόθεση του Συλλόγου μας ήταν και είναι η ενημέρωση προς όλους για τα προβλήματα του οικισμού και είμαστε στην διάθεση όλων γιαυτό.

Στις συζητήσεις που είχαμε, ενημερώσαμε τους δημοτικούς συμβούλους για την ελλειμματική μέχρι ανύπαρκτη παρουσία του Δήμου στην γειτονιά μας, για πολλά προβλήματα.

Τα μισά παρτέρια πρασίνου του οικισμού δεν ποτίζονται, γιατί ο Δήμος αρνείται να πληρώσει τον λογαριασμό του νερού, κάτι που έκανε όλο τα προηγούμεναχρόνια.

Το κλάδεμα των δέντρων και η φροντίδα του πράσινου έχουν σχεδόν εγκαταλειφθεί!

Η καθαριότητα μέσα στον οικισμό είναι ανύπαρκτη, το πλύσιμο των κάδων, η αντικατάσταση σπασμένων κάδων, η έλλειψη κάδων, η έλλειψη καλαθιών στην πλατεία, είναι επίσης μια ελλειμματική παροχή, παρά την ανταποδοτική υποχρέωση του Δήμου.

Ο καθαρισμός του σκουπιδότοπου στο οικόπεδο Μαδούρου και στο παλιό αντλιοστάσιο ώστε να πραγματοποιηθεί ο σχεδιασμός τους σε χώρους άθλησης και αναψυχής.

Να παραδοθεί ο χώρος του μπάσκετ στους νέους της γειτονιάς, απαλλαγμένος από τους παράνομα εγκατεστημένους εκεί, εκλεκτούς του κ. Δημάρχου.

΄Εγινε ιδιαίτερη αναφορά στην Τιμή Ζώνης. Ζητήσαμε και από την διοίκηση και την αντιπολίτευση, να συνδράμουν και από τον θεσμικό τους ρόλο στην προσπάθεια που κάνει ο Σύλλογός μας από το 2012, προκειμένουνα αρθεί αυτή η αδικία.Ο οικισμός των Εργατικών Κατοικιών στο Μαρούσι έχει την υψηλότερη Τιμή Ζώνης από τους υπόλοιπους οικισμούς εργατικών πανελλαδικά .

Συζητήσαμε και άλλα ζητήματα, όπως το τεράστιο πρόβλημα της στάθμευσης που αντιμετωπίζει ο οικισμός μας και η γύρω απ’ αυτόν περιοχή, ειδικά τις πρωινές ώρες, όταν οι χώροι στάθμευσης καταλαμβάνονται από τους επισκέπτες και εργαζόμενους στην Εφορία, ΟΤΕ, MALL, ΑΙΘΡΙΟ και στις εταιρείες που εδρεύουν γύρω.

Με αφορμή τον 10ετή απολογισμό του κουΠατούλη ως δήμαρχος του Αμαρουσίου, συζητήσαμε για την 10ετή κοροϊδία του προς τους κατοίκους του οικισμού.

Αναφερόμαστε βέβαια στις επανειλημμένες υποσχέσεις του κ. Δημάρχου, για την κατασκευή των ανελκυστήρων στα 13 κτίρια του οικισμού που δεν έχουν. Ως εκ τούτου συνεχίζουν να είναι εγκλωβισμένοι μέσα στα ίδια τους τα σπίτια ανήμποροι και ηλικιωμένοι.

Συζητήσαμε για επιμέρους ζητήματα του ρέματος Σαπφούς, που παραμένουν ακόμη άλυτα, παρ’ ότι είναιδρομολογημένη η διευθέτηση των πρανών. Μιλήσαμε επίσης για την ανάγκη τακτοποίησης και διάνοιξης των δρόμων Βυζαντίου και Μπραχαμίου.

Το Δ.Σ. εκτιμά θετικά την εξέλιξη αυτών των συζητήσεων, ευχαριστεί τους δημοτικούς συμβούλους για την ανταπόκρισή τους στην πρόσκλησή μας και την διάθεση να μας ακούσουν.

Πιστεύουμε, με όσα μας δήλωσαν, πως θα παρέμβουν προς την Διοίκηση, ώστε να λυθούν κάποια προβλήματα, όπως και για κάποια άλλα, να αναδειχθούν οι προθέσεις του Δήμου γι’ αυτά.

Για τα πολλά και άλυτα προβλήματα εμείς θα συνεχίσουμε δυναμικά την δράση μας μέχρι την επίλυσή τους.

Για το Διοικητικό Συμβούλιο

Ο πρόεδρος

 ΚΑΤΣΟΥΛΑΣ ΝΙΚΟΣ